इसलिए अकेले नरेंद्र मोदी की तदबीरों से भाजपा की तक़दीर का सितारा हमेशा चमकता नहीं रह सकता। प्रधानमंत्री बनने के बाद लालकिले से अपने पहले भाषण में मोदी ने सबको साथ लेकर चलने का वादा किया था। लेकिन फिर वे अकेले ही चल पड़े और ऐसे चले कि अपने आसपास से सबको छिटक कर दूर कर दिया। उस भाषण में मोदी को यह दर्द साल रहा था कि वे दिल्ली में बाहरी हैं। फिर वे ऐसे भीतरी हुए कि आज उनके सभी हमजोलियों को बाहरी होने की पीड़ा है। तब मोदी ने कहा था कि मैं अभिजात्य नहीं हूं।